EkBass/fiwiki-20250220-pages-articles huggingface dataset:
Dorotea (nimi)

Dorotea tai Dorothea ( on naisen etunimi, kreikkalaisen Dorotheos-nimen () nais­puolinen vastine. Nimi johtuu kreikan kielen sanoista, jotka merkitsevät Jumalan lahjaa. Nimi on ollut myös ainakin kolmella pyhimyksellä, joista kaksi on varhais­kristillisiä marttyreja, kolmas taas 1300-luvulla elänyt Dorothea Montaulainen, jota on pidetty Preussin suojelus­pyhimyksenä. Suomessa nimi Dorotea on Digi- ja väestötietoviraston tietojen mukaan annettu vuoden 2019 loppuun mennessä 278 ja Dorothea 410 henkilölle. Nimen varhainen suomalainen muoto on ollut Toroteija, mutta nykyisin Suomessa ei ole yhtään sen nimistä henkilöä. Dorotean nimipäivä on suomen­ruotsalaisen kalenterin mukaan 6. helmikuuta. Nimen loppuosan suomenkielisiä mukaelmia ovat Teija ja Tea, joiden nimipäivä on suomen­kielisen kalenterin mukaan samana päivänä. == Tunnettuja Dorotea- ja Dorothea-nimisiä == * Pyhä Dorothea Caesarealainen (k. 311), kappadokialainen varhaiskristillinen marttyyri ja pyhimys * Pyhä Dorothea Aleksandrialainen (k. 320), egyptiläinen varhaiskristillinen marttyyri ja pyhimys * Pyhä Dorothea Montaulainen (1347–1394), saksalainen pyhimys * Dorotea Brandenburgilainen (n. 1430–1495), Tanskan, Norjan ja Ruotsin kuningatar * Fredrika Dorotea (1781–1825), Ruotsin kuningatar * Dorothea Biehl (1731–1788), tanskalainen kirjailija * Dorothea Binz (1920–1947), saksalainen SS-nainen ja sotarikollinen * Dorothea Douglass Chambers (1878–1960), brittiläis-yhdysvaltalainen tennispelaaja * Dorothea Dunckel (1799–1878), ruotsalainen runoilija, näytelmäkirjailija ja kääntäjä * Dorothea Grünzweig (s. 1952), saksalainen runoilija, esseisti ja kääntäjä * Dorothea Helm, Dörte Helm (1898–1941), saksalainen Bauhausin taiteilija, taidemaalari ja graafinen suunnittelija * Dorothea Hochleitner (1925–2012), itävaltalainen ampumahiihtäjä * Dorothea Jordan (1761–1816), irlantilais-englantilainen näyttelijä * Dorothea Köring (1880–1945), saksalainen tennispelaaja * Dorothea Lange (1895–1965), yhdysvaltalainen dokumenttivalokuvaaja * Dorothea Puente (1929–2011), yhdysvaltalainen sarjamurhaaja * Dorothea Tanning (1910–2012), yhdysvaltalainen taidemaalari * Dorothea Viehmann (1755–1815), saksalainen folkloristi ja kansansatujen kerääjä * Dorothea Wierer (s. 1990), italialainen ampumahiihtäjä ==Dorotean mukaan nimettyjä== * Dorotea, kunta Ruotsissa, nimetty Ruotsin kuningattaren Fredrika Dorotean mukaan == Lähteet == Luokka:Etunimet
Sovetskaja Rossija (lehti)

Sovetskaja Rossija () on poliittinen venäläinen sanomalehti. Se säilytti nimensä Neuvostoliiton hajoamisesta huolimatta ja pitää itseään nykyisin riippumattomana sanomalehtenä. Nykyinen päätoimittaja on Valentin Chikin. Sovetskaja Rossija alkoi ilmestyä 1. heinäkuuta 1956. Vuoden 1974 alusta siitä tuli korkeimman neuvoston, ministerineuvoston ja Venäjän SFNT:n virallinen äänenkannattaja. Lehti ilmestyi kuusi kertaa viikossa. Vuonna 1975 sen levikki oli 2 700 000\. Vuonna 2007 levikki oli enää 300 000, ja lehti ilmestyi kolmesti viikossa. ==Aiheesta muualla== *Lehden viralliset kotisivut Luokka:Neuvostoliittolaiset sanomalehdet Luokka:Venäläiset sanomalehdet
Snarl (Transformers)

Snarl on Transformers-universumissa esiintyvä Autobotti. ==The Transformers== ===Animaatiosarja=== Sarjassa The Transformers Snarl on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Snarlin ohella toinen uusi Dinobotti oli Swoop, joka muuntautuu Pteranodoniksi.The Transformers 1. kauden jakso 10, "War of the Dinobots" ==Transformers: Cybertron== Animaatiosarjassa Transformers: Cybertron Snarl on sudeksi muuntautuva Viidakkoplaneetan asukas. Hän opettajansa oli monien muidenkin opettajana toiminut rauhantahtoinen Backstop. Snarl ja Backstop olivat harvoja, jotka vastustivat planeetan johtajan, Scourgen tyranniaa. Siksi he liittoutuivat planeetalle lähetetyn Autobotti Overhaulin kanssa. Kun Autobotit lopulta saivat Viidakkoplaneetan cyberplaneetta-avaimen haltuunsa, Snarl liittyi Autobotteihin ja osallistui muiden avainten etsintään. ==Transformers: Animated== Sarjassa Transformers: Animated Snarl esiintyy Triceratopsiksi muuntautuvana Dinobottina. Mutta kun Constructicon Scrapper oli antanut Snarlille tämän nimen, hän sanoi harkinneensa tälle aluksi nimeä Slag.Transformers: Animated 3. kauden jakso 9, "Human Error, Part 2" ==Transformers: Fall of Cybertron== Videopelissä Transformers: Fall of Cybertron Snarl oli yksi Salamannopean Iskukoalition () jäsen, jotka Shockwave muunsi avaruussillan kautta esihistoriallisesta Maasta kerätyillä tiedoilla Dinoboteiksi. Snarlilla ei ole kuitenkaan mahdollista pelata. ==Transformers – Tuhon aikakausi== Snarl on elokuvaan Transformers – Tuhon aikakausi pohjautuvien lelujen mukaan yksi Dinoboteista ja muuntautuu Stegosaurukseksi. Slashin ja Slogin tavoin häntä ei kuitenkaan nähdä itse elokuvassa. == Transformers: Rescue Bots Academy == Transformers: Rescue Bots Academyssa Snarl on esiintyy Stegosauruksen muodossa, ja hän ja Sludge ovat Grimlockin vanhoja ystäviä. Toisen kauden alussa Hoist ja Grimlock tulivat auttamaan heitä cybertronilaisen aluksen kanssa. Aluksi hän ja Sludge eivät osanneet arvostaa Hoistin apua, mutta Hoistin neuvon avulla he onnistuivat siirtämään alusta. Toisen kauden lopussa hän ja Sludge aloittivat Brushfiren, Slashin ja Laserbeakin kanssa ensimmäisen opiskeluvuoden Rescue Botti- akatemiassa uusina tulokkaina. == Hahmoa näytelleet == Vuodet Näyttelijät Sarjat Konsolipelit 1984–1987 Hal Rayle The Transformers 2005–2006 Scott McNeil Transformers: Cybertron 2012 Sam Riegel Transformers: Fall of Cybertron 2018 Mikey Way Transformers: Power of the Primes 2020 Mark Aston Transformers: Rescue Bots Academy == Lähteet == Luokka:Autobotit
Alvin C. York

Alvin Cullum York (13. joulukuuta 1887 Pall Mall, Tennessee – 2. syyskuuta 1964 Nashville, Tennessee)Alvin York Encyclopædia Britannica Online Academic Edition. Viitattu 6.2.2014. oli ensimmäiseen maailmansotaan osallistunut yhdysvaltalainen kersantti, joka sai sotasankarin maineen tapettuaan ja otettuaan yksinään vangiksi suuren joukon saksalaisia sotilaita yksittäisellä partioretkellä 8. lokakuuta 1918. Hänestä kertoo vuonna 1941 tehty elokuva Kersantti York. ==Elämäkerta== York oli alkuperäiseltä ammatiltaan seppä. Hän varttui köyhyydessä ja oppi hyvät ampumataitonsa metsästäessään ruokaa perheelleen. Vuonna 1911 hän koki uskonnollisen kääntymyksen ja ryhtyi paikallisen herätysliikkeen maallikkosaarnaajaksi. Kyseinen lahko oli pasifistinen, ja myös Yorkista tuli tämän jälkeen pasifisti. Yhdysvaltain liityttyä ensimmäiseen maailmansotaan hän yritti kieltäytyä aseista, mutta kutsunnoissa hänet määrättiin astumaan 82. jalkaväkidivisioonan 328. rykmenttiin. Koulutusvaiheen aikana pataljoonan komentaja sai hänet vakuuttumaan siitä, ettei asepalvelus ollutkaan ristiriidassa hänen uskonsa kanssa.Alvin C. York Firstworldwar.com. Viitattu 6.2.2014. Lokakuussa 1918 York osallistui länsirintamalla Ranskassa Meusen–Argonnen taisteluun. Hän kuului 17 miehen muodostamaan partioon, joka määrättiin 8. lokakuuta valtaamaan rykmentin etenemisen estänyt saksalainen konekivääripesäke. Vihollisen linjojen taakse päästyään partio menetti saksalaisten vastaiskussa kuusi miestä, jolloin alikersantti (corporal) York joutui ottamaan komennon. Partio oli juuttunut vihollisen tuleen, joten muut jäivät jatkamaan puolustautumista ja vartioimaan muutamaa vangiksi otettua saksalaista, kun York hyökkäsi yksinään vihollista vastaan hyödyntyäen erinomaisia ampumataitojaan. Hän onnistui ampumaan väijyksistä 17 saksalaista sotilasta sekä tappamaan pistoolillaan kuusi muuta, jotka yrittivät hyökätä suoraan hänen kimppuunsa. Kaikkiaan hän tappoi yksin yli kaksi tusinaa vihollista. Tämän seurauksena joukko muita antautui, ja York palasi lopulta amerikkalaisten puolelle mukanaan 132 saksalaista sotavankia. Palkkiona saavutuksestaan York ylennettiin kersantiksi, ja hänen palattuaan kotimaahan lehdistö teki hänestä maineikkaan sankarin. Hänelle myönnettiin 31. joulukuuta 1919York, Alvin C. Congressional Medal of Honor Society. Viitattu 6.2.2014. Medal of Honor -kunniamerkki, ja myöhemmin useita korkeita ulkomaisia kunniamerkkejä, muun muassa Ranskan Croix de Guerre. Tennesseen osavaltio lahjoitti hänelle maatilan, jolla hän asui loppuikänsä. Vuonna 1928 ilmestyi T. Skeyhillin toimittama Yorkin omaelämäkerta Sergeant York, His Own Life Story and War Diary. Hänen tarinastaan tehtiin vuonna 1941 elokuva Kersantti York, jossa nimiroolia esittää Gary Cooper. Elokuvan tuotoista saamallaan osuudella York rahoitti paikallisen raamattukoulun perustamista. Todellisissa tapahtumapaikoissa Chatel-Chéhéryn kunnan metsissä on kolmen kilometrin pituinen reitti, johon tehdään opastettuja kierroksia. ==Lähteet== ==Aiheesta muualla== Luokka:Yhdysvaltalaiset ensimmäisen maailmansodan sotilaat Luokka:Vuonna 1887 syntyneet Luokka:Vuonna 1964 kuolleet
Tapinocephalia

Tapinocephalia on sukupuuttoon kuollut Dinocephalia-alalahkon terapsidien ryhmä, johon kuului kasvinsyöjiä ja kaikkiruokaisia eläimiä. Siihen kuuluvat muun muassa heimot Titanosuchidae, Tapinocephalidae sekä Deuterosauridae, joka on aikaisemmin luettu Anteosauriaan.Therapsida: Tapinocephalia Palaeos.com Therapsida: Dinocephalia Palaeos.com == Luokittelu == *Lahko: Therapsida (terapsidit) **Alalahko: Dinocephalia ***Kladi: Tapinocephalia ****?Suku: Dimacrodon ****?Heimo: Driveriidae *****?Suku: Driveria ****?Heimo: Mastersoniidae *****?Suku: Mastersonia ****Heimo: Styracocephalidae *****Suku: Styracocephalus ****Heimo: Titanosuchidae ****Heimo: Tapinocephalidae ****Heimo: Deuterosauridae *****Suku: Deuterosaurus Therapsida: Tapinocephalia Palaeos.com By Group‎ > ‎Dinocephalia Palaeocritti - a guide to prehistoric animals (viitattu: 6. 2. 2014) == Lähteet == Luokka:Dinocephalia
Pohjanmaan käräjäoikeus

Pohjanmaan käräjäoikeuden tuomiopiiriin kuuluvat Pohjanmaan ja Keski- Pohjanmaan maakunnat, ja se on Vaasan hovioikeuspiiriin kuuluva kaksikielinen käräjäoikeus. Pohjanmaan käräjäoikeuden tuomiopiiriin kuuluu 23 kuntaa. Sen toimintaan sisältyy myös yrityssaneerausten, ulosottovalitusten ja maaoikeusasioiden käsittely. Yrityssaneerausasioissa käräjäoikeuden tuomiopiiriin kuuluvat Etelä-Pohjanmaan, Keski-Suomen, Pohjanmaan ja Satakunnan käräjäoikeuksien tuomiopiirit. Ulosottovalituksia koskevissa asioissa käräjäoikeuden tuomiopiiriin kuuluvat Etelä-Pohjanmaan, Keski- Pohjanmaan, Keski-Suomen, Pohjanmaan ja Satakunnan ulosottovirastojen toimialueet. Käräjäoikeuden kansliat sijaitsevat Vaasassa ja Kokkolassa, minkä lisäksi käräjäoikeudella on istuntopaikka Pietarsaaressa.https://oikeus.fi/karajaoikeudet/pohjanmaankarajaoikeus/fi/index.html == Lähteet == Luokka:Pohjanmaa Luokka:Vaasa Luokka:Kristiinankaupunki Luokka:Pietarsaari Luokka:Suomen käräjäoikeudet
Risto Klemola

Risto Klemola (s. 28. tammikuuta 1962) on suomalainen aktiiviuransa lopettanut koripalloilija. Klemola pelasi Tampereen Pyrinnössä neljä kautta miesten SM- sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.baskethotel.com == Lähteet == * Risto Klemola baskethotel.com === Viitteet === Luokka:Suomalaiset koripalloilijat Luokka:Vuonna 1962 syntyneet Luokka:Elävät henkilöt
Suvenniemen Eläintieteellinen asema

Suvenniemen Eläintieteellinen asema oli Kajaanin maalaiskunnan Kuluntalahdessa vuosina 1925 – 1939 toiminut yksityinen eläintarha, jota ylläpiti saksalainen biologi ja vakooja Fritz Remmler veljensä insinööri Ingmar Remmlerin kanssa. Eläintieteellinen asema toimi aluksi Suvenniemen tilalla ja toiminnan laajentuessa Tuovilankylän Syrjälässä. Remmlerit ostivat villieläimiä paikallisilta metsästäjiltä. Eläintarhassa on ollut suurpetoja kuten karhuja, susia, ilveksiä ja ahmoja. Myös muun muassa naali ja saukko ovat olleet edustettuina. Fritz Remmler koulutti myös petolintuja metsästystarkoitukseen. Riistaeläimiä Eläintieteellinen asema pyrki siirtoistuttamaan Keski- Eurooppaan. Remmlereillä oli välillä eksoottisempakin eläimiä kuten gepardi, kenguru ja strutsi. Enimmillään häkeissä oli noin tuhat eläintä. Suvenniemen asemalla ja sen lähipiirissä kuvattiin myös jaksoja näytelmäelokuvaan Erämaan turvissa (1931), dokumenttielokuvaan Kalevalan mailta (1935), lastenelokuvaan Markus setä kertoo... (1938) sekä norjalaiseen näytelmäelokuvaan Suden verta (Bastard, 1940). EloNet : Markus-setä kertoo...-elokuvan taustatiedot Eläintieteellisen aseman toiminta päättyi Fritz Remmlerin karkotukseen. ==Lähteet== == Aiheesta muualla == * Suvenniemen eläintieteellinen asema. Laitos toimii pohjoismaisen metsänriistan siittolana, ollen siinä mielessä ainoa alallaan, Helsingin Sanomat, 08.04.1928, nro 97, s. 10, Kansalliskirjaston digitaaliset aineistot * Martti Räisänen : Suvenniemen eläintieteellinen asema, Helsingin Sanomat Viikkoliite, 01.02.1931, nro 5, s. 1, Kansalliskirjaston digitaaliset aineistot Luokka:Suomen eläintarhat Luokka:Kainuun nähtävyydet
Pertti Holopainen

Pertti Holopainen (s. 11. helmikuuta 1959) on suomalainen aktiiviuransa lopettanut koripalloilija. Holopainen pelasi Tampereen Pyrinnössä kaksi kautta miesten SM-sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.baskethotel.com == Lähteet == * Pertti Holopainen baskethotel.com === Viitteet === Luokka:Suomalaiset koripalloilijat Luokka:Vuonna 1959 syntyneet Luokka:Elävät henkilöt
Timo Hintsanen

Timo Harri Hintsanen (s. 23. tammikuuta 1959 Kokemäki) on suomalainen arkkitehti, Turun kaupungin kaupunkisuunnittelujohtaja ja aktiiviuransa lopettanut koripalloilija. Hintsanen valmistui Tampereen teknillisestä korkeakoulusta vuonna 1990. Ennen siirtymistään Turun kaupungin palvelukseen 1990-luvulla hänellä oli oma arkkitehtitoimisto, jossa pääasiallisena alana oli rakennussuunnittelu. Eräs hänen suunnittelemistaan rakennuksista on Naantalissa sijaitseva kansainvälisesti palkittu päiväkoti Hyrrä. 1990-luvulla Hintsanen haki Turun kaupungilta kaavoitusarkkitehdin virkaa, jonka jälkeen hän toimi Turun kaavoitustehtävissä ja asemakaavapäällikkönä, ja hänet nimitettiin kaupunkisuunnittelujohtajaksi vuonna 2013. Hintsanen on toiminut luottamustehtävissä muun muassa SAFAssa ja Erik Bryggman -säätiön puheenjohtajana. == Urheilu-ura == Hintsanen pelasi Tampereen Pyrinnössä kaksi kautta miesten SM-sarjassa. Hän kuului Pyrinnön SM-hopeaa kaudella 1980–1981 saavuttaneeseen joukkueeseen.baskethotel.com === Tilastot === ==== Runkosarja ==== Kausi Joukkue Sarja O 2P % 1P % LEV PTS PTS YHT 1980–1981 Tampereen Pyrintö SM-sarja 20 0,2 0,1 2 1981–1982 Tampereen Pyrintö SM-sarja 35 42,9 % 100,0 % 1,0 1,3 46 Yhteensä Yhteensä SM-sarja 55 42,9 % 100,0 % 0,7 0,9 48 ==== Pudotuspelit ==== Kausi Joukkue Sarja O 2P % 1P % LEV PTS PTS YHT 1980–1981 Tampereen Pyrintö SM-sarja 3 – 1,3 4 1981–1982 Tampereen Pyrintö SM- sarja 2 50,0 % 100,0 % 2,5 4,0 8 Yhteensä Yhteensä SM-sarja 5 50,0 % 100,0 % 1,0 2,4 12 * O = ottelut, 2p% = kahden pisteen heittojen onnistumisprosentti, 1p% = vapaaheittojen onnistumisprosentti, LEV = levypallot yhteensä, PTS = pistekeskiarvo, PTS YHT = pisteet yhteensä == Lähteet == * Timo Hintsanen baskethotel.com === Viitteet === Luokka:Suomalaiset koripalloilijat Luokka:Suomalaiset arkkitehdit Luokka:Vuonna 1959 syntyneet Luokka:Elävät henkilöt
Russian Government Cup 2003

Russian Government Cup 2003 oli Venäjällä järjestetty jääpalloturnaus. Se pelattiin Krasnogorskssa 10.–14. joulukuuta 2003. Turnaukseen osallistui seitsemän joukkuetta neljästä maasta, Ruotsista kaksi ja Venäjältä kolme. Turnaus siirrettiin joulukuulle, koska kansainvälinen jääpalloliitto päätti järjestää maailmanmestaruuskilpailuja vuosittain. == Alkusarjan taulukko == Joukkue O V T H Maalit Pts 6 4 2 0 32–10 10 Venäjä 2 6 4 1 1 22–18 9 Ruotsi U 6 3 2 1 22–11 8 6 3 1 2 24–13 7 HK Zorki 6 2 1 3 16–18 5 6 1 1 4 14–25 3 6 0 0 6 7–42 0 == Ottelu 5. sijasta == Tulos HK Zorki 3–1 == Välierät == Tulos Venäjä 2 7–2 Ruotsi U 5–7 == Ottelu 3. sijasta == Tulos 3–2 Ruotsi U == Loppuottelu == Tulos 5–1 Venäjä 2 ==Lähteet== * Bandysidan - runkosarja * Norges bandyforbund - loppupelit Luokka:Vuoden 2003 jääpallo
David Power

David William "Dave" Power (14. heinäkuuta 1928 Maitland – 1. helmikuuta 2014) oli australialainen kestävyysjuoksija ja olympiamitalisti. Power saavutti 10 000 metrin juoksussa olympiapronssia Roomassa 1960. Hän oli samoissa kisoissa 5 000 metrillä viides ja edellisissä kesäolympialaisissa Melbournessa 1956 10 000 metrilä seitsemäs.Olympics at Sports-Reference.com Power kuoli pitkällisen sairastamisen jälkeen 1. helmikuuta 2014 85 vuoden ikäisenä.http://www.heraldsun.com.au/sport/distance-runnign-star-dav-power- dies-aged-85/story-fni2u98u-1226816155021 == Lähteet == * Dave Power Bio, Stats and Results Olympics at Sports-Reference.com === Viitteet === Luokka:Australialaiset kestävyysjuoksijat Luokka:Australialaiset olympiamitalistit Luokka:Vuonna 1928 syntyneet Luokka:Vuonna 2014 kuolleet
Glutationiperoksidaasi

Glutationiperoksidaasi on entsyymi, joka pelkistää vetyperoksidin ja aineenvaihdunnassa steroideista ja lipideistä muodostuvat orgaaniset peroksidit eliöille vaarattomaan muotoon. Samalla glutationi hapettuu glutationidisulfidiksi. Glutationiperoksidaasi on tärkeä entsyymi oksidatiivisen stressin ehkäisyssä. Glutationiperoksidaasin EC-numero on EC 1.11.1.9. ==Rakenne ja toiminta== Ihmisen glutationiperoksidaasi on rakenteeltaan dimeeri eli se koostuu kahdesta alayksiköstä. Entsyymin molekyylimassa on 75-85,5 kDa. Glutationiperoksidaasista on useita eri isoentsyymejä, jotka esiintyvät eri soluissa ja eri kudoksissa. Ihmisellä näitä isoentsyymejä tunnetaan 7, joista 5 vatii toimiakseen seleeniä ja 2 eivät. Seleeniripuvaisissa glutationiperoksidaasin isoentsyymeissä on aktiivisessa keskuksessa seleeniä sisältävä aminohappo selenokysteiini, joka on rakenteeltaan kysteiinin seleenianalogi. Glutationiperoksidaasin seleeniriippuvaisten isoentsyymien katalysoiman reaktion mekanismi on seuraava. Aktiivisen keskuksen selenokysteiini on negatiivisen varauksen omaavana selenolaattiionina ja pelkistää vetyperoksidin tai orgaaniset peroksidit luovuttamalla niille elektronin, jolloin se hapettuu seleneenihappojohdannaiseksi. Glutationi reagoi tämän selenokysteiinin seleneenihappomuodon kanssa muodostaen selenosulfidiadiitiotuotteen. Tämän jälkeen toinen glutationimolekyyli reagoi selenosulfidikompleksin kanssa muodostaen glutationidisulfidin ja vapauttaen entsyymin. Glutationiperoksidasin toiminta on erittäin tärkeää oksidatiivisen stressin ehkäisyssä. Metyylielohopean suuren myrkyllisyyden arvellaan osittain johtuvat glkutationiperoksidaasin toiminnan inhiboimisesta, jolloin vapaat peroksidiradikaalit aiheuttavat vaurioita hermosoluille. ==Lähteet== Luokka:Oksidoreduktaasit
Talvennapa

Talvennapa eli sydäntalvi on vanha suomalainen keskitalvea merkitsevä päivä noin tammikuun puolivälissä. == Katso myös== *Kekri *Helavalkeat == Lähteet == *Kustaa Vilkuna - Vuotuinen ajantieto Luokka:Suomalainen kansanperinne
Ritonaviiri

Ritonaviiri on HIV:n hoitoon käytetty lääke. Yleensä sitä käytetään annoksilla, jotka eivät itsessään estä HIV:n lisääntymistä vaan parantavat muiden HIV-lääkkeiden hyötyosuutta estämällä niiden hajoamisen maksassa.Dosing for Ritonavir-Boosted Protease Inhibitors == Lähteet == Luokka:Viruslääkkeet Luokka:AIDS Luokka:WHO:n tärkeimmät lääkkeet
Oranssikorusimppu

Oranssikorusimppu (Sebastes pinniger) on pohjoisamerikkalainen korusimppujen heimon kalalaji. == Ulkonäkö ja koko == Kala on enintään 75 cm:n pituinen. Se on väriltään enimmäkseen oranssinsävyinen ja selkäpuolella on harmaata sävyä. == Levinneisyys ja elinympäristö == Oranssikorusimppu esiintyy Tyynenmeren koillisosassa Alaskanlahdelta Kalifornianlahdelle saakka enimmäkseen kiviriuttojen ympärillä. == Elintavat == Kala tulee sukukypsäksi 5-6-vuotiaana. Hedelmöitys on sisäinen. Kutuaika on tammi-maaliskuussa. Vastakuoriutuneet kalat oleskelevat keijuston läheisyydessä. Oranssikorusimppu syö pieniä kaloja ja äyriäisiä. == Lähteet == Luokka:Korusimput
Angolanvuorimedestäjä

Angolanvuorimedestäjä (Cinnyris ludovicensis) on medestäjien heimoon kuuluva varpuslintu. ==Lähteet== Luokka:Medestäjät
Pikkuvuorimedestäjä

Pikkuvuorimedestäjä (Cinnyris reichenowi) on medestäjien heimoon kuuluva varpuslintu. ==Levinneisyys== Pikkuvuorimedestäjää tavataan Burundissa, Kamerunissa, Keski-Afrikan tasavallassa, Kongon demokraattisessa tasavallassa, Päiväntasaajan Guineassa, Keniassa, Nigeriassa, Ruandassa, Etelä-Sudanissa, Sudanissa ja Ugandassa. Sitä on kuvattu yleisestä runsaslukuiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Karmiinikorusimppu

Karmiinikorusimppu (Sebastes ruberrimus) on korusimppujen heimoon kuuluva Tyynenmeren pohjoisosan kalalaji. == Ulkonäkö ja koko == Kala on enintään 105 cm pitkä. Se on väritykseltään oranssin ja keltaisen sävyinen. == Levinneisyys ja elinympäristö == Karmiinikorusimppua esiintyy Alaskanlahdelta Kalifornianlahdelle enimmäkseen kiviriutoilla ja soraisilla pohjilla. == Lisääntyminen == Kutuaika on tammi-toukokuussa. Poikaset kuoriutuvat emon sisäpuolella ja syntyvät elävinä. == Ravinto == Laji syö muita kaloja ja äyriäisiä. == Lähteet == Luokka:Korusimput
Isopensasmedestäjä

Isopensasmedestäjä (Cinnyris afer) on medestäjien heimoon kuuluva varpuslintu. ==Levinneisyys== Isopensasmedestäjää tavataan Etelä-Afrikassa, Swazimaassa ja Lesothossa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Russian Government Cup 2006

Russian Government Cup 2006 oli Irkutskissa ja Šelehovissa Venäjällä 8.-10. joulukuuta 2006 järjestetty kansainvälinen jääpalloturnaus. Joukkueita oli mukana neljä kolmesta maasta. Suomi boikotoi kilpailuja, koska Ruotsi ja Venäjä eivät halunneet osallistua Lappeenrannassa pelattuun Super Cupiin, koska olisivat joutuneet maksamaan majoituksen ja matkat omasta pussistaan. Täytejoukkueena turnauksessa pelasi seurajoukkue Baikal-Energija. == Taulukko ja ottelutulokset == Joukkue O V T H Maalit Pts 3 3 0 0 19–6 6 2–1 7–3 10–2 3 2 0 1 21–6 4 – 7–2 13–2 Baikal-Energija 3 1 0 2 10–15 2 – – 5–1 3 0 0 3 5–28 0 – – – ==Lähteet== * Bandysidan.nu Luokka:Vuoden 2006 jääpallo Luokka:Irkutsk
Isabel Derungs

Isabel Derungs (s. 17. heinäkuuta 1987) on sveitsiläinen lumilautailija, joka kilpailee enimmäkseen slopestylessa. Lumilautailun MM-kilpailuissa Stonehamissa 2013 Derungs sijoittui slopestylessa seitsemänneksi. Lumilautailun maailmancupissa Derungs kilpaili ensimmäisen kerran tammikuussa 2013 sijoittuen kolmanneksi. Parhaimmillaan hän on sijoittunut maailmancupissa toiseksi Copper Mountainissa joulukuussa 2013. == Lähteet == Luokka:Sveitsiläiset lumilautailijat Luokka:Vuonna 1987 syntyneet Luokka:Elävät henkilöt
Liekkimedestäjä

Liekkimedestäjä (Cinnyris regius) on medestäjien heimoon kuuluva varpuslintu. ==Levinneisyys== Liekkimedestäjää tavataan Burundissa, Kongon demokraattisessa tasavallassa, Ruandassa, Tansaniassa ja Ugandassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Medestäjät
National Gallery of Art

National Gallery of Art on Washingtonissa Yhdysvalloissa toimiva taidemuseo. Museorakennus sijaitsee National Mall -kadun itäisessä päässä. Museon kokoelmiin kuuluu sekä eurooppalaista että amerikkalaista taidetta keskiajalta 1900-luvulle. Erityisesti siellä on paljon italialaisia renessanssiajan maalauksia, hollantilaista ja espanjalaista barokkitaidetta sekä ranskalaista rokokoota.National Gallery of Art Encyclopædia Britannica Online Academic Edition. Viitattu 6.2.2014. Museo perustettiin miljardööri Andrew W. Mellonin vuonna 1937 valtiolle lahjoittaman taidekokoelman ympärille. Mellonin lahjoitusvaroilla rakennettu, arkkitehti John Russell Popen suunnittelema uusklassinen rakennus valmistui vuonna 1941, jolloin museo myös avattiin. Alkuperäistä rakennusta laajennettiin vuonna 1978 I. M. Pein arkkitehtitoimiston suunnittelemalla lisärakennuksella, jota yhdistää alkuperäiseen rakennukseen maanalainen käytävä. Alkuperäinen rakennus tunnetaan nykyään läntisenä ja uusi osa itäisenä rakennuksena. ==Lähteet== ==Aiheesta muualla== *Museon virallinen kotisivu Luokka:Washingtonin (DC) museot Luokka:Yhdysvaltain taidemuseot
Kivuvuorenmedestäjä

Kivuvuorenmedestäjä (Cinnyris rockefelleri) on medestäjien heimoon kuuluva varpuslintu. ==Levinneisyys== Kivuvuorenmedestäjää tavataan hyvin pienellä alueella Kongon demokraattisen tasavallan itäosissa. Sen kannaksi arvioidaan 350–1 500 yksilöä. Laji on luokiteltu vaarantuneeksi. ==Lähteet== Luokka:Medestäjät Luokka:Uhanalaiset linnut
Vuorimedestäjä

Vuorimedestäjä (Cinnyris mediocris) on medestäjien heimoon kuuluva varpuslintu. ==Levinneisyys== Vuorimedestäjää tavataan Keniassa ja Tansaniassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
National Gallery (täsmennyssivu)

National Gallery voi tarkoittaa ainakin seuraavia taidemuseoita: *National Gallery Lontoossa *National Gallery of Australia Canberrassa *National Gallery of Canada Ottawassa *National Gallery of Ireland Dublinissa *National Gallery of Scotland Edinburghissa *National Gallery of Art Washingtonissa.
Anna Gasser

Anna Gasser (s. 16. elokuuta 1991) on itävaltalainen lumilautailija, joka kilpailee slopestylessa ja big airissa. Hän on maailmanmestari ja kaksinkertainen olympiavoittaja. Lumilautailun MM-kilpailuissa Stonehamissa 2013 Gasser sijoittui slopestylessa 18:nneksi. Gasser kilpaili naisten slopestylessa Sotšin talviolympialaisissa 2014 sijoittuen kymmenenneksi. Kreischbergin MM-kilpailuissa 2015 hän sijoittui slopestylessä hopealle ja vuoden Sierra Nevadan MM-kilpailuissa 2017 hän saavutti big airissa kultaa. Hän voitti kultaa samaisessa lajissa myös Pyeongchangin talviolympialaisissa 2018, jossa oli lisäksi slopestylessa viidestoista. Aspenin MM-kilpailuissa 2021 hän sijoittui big airissa neljänneksi ja slopestylessa kuudenneksi. Hän uusi big airin olympiakultansa Pekingissä 2022 ja oli lisäksi slopestylessa kuudes. Lumilautailun maailmancupissa Gasser kilpaili ensimmäisen kerran Copper Mountainin slopestylessa tammikuussa 2013 sijoittuen 40:nneksi. Kymmenen parhaan joukkoon hän sijoittui ensimmäisen kerran Špindlerův Mlýnin slopestylessa maaliskuussa 2013 oltuaan yhdeksäs. Hän ylsi kolmen parhaan joukkon ensimmäisen kerran Stonehamin slopestylessa tammikuussa 2014 oltuaan kolmas. Ensimmäisen voittonsa hän saavutti Milanon big airissa marraskuussa 2016. Yhteensä hän on voittanut yhdeksän maailmancupin kilpailua, sijoittunut seitsemän kertaa toiseksi ja neljä kertaa kolmanneksi (tilanne 22.2.2022). Gasser voitti big airin maailmancupin kokonaiskilpailun kausilla 2016–2017 ja 2017–2018 sekä sijoittui kolmanneksi kaudella 2020–2021. Slopestylen maailmancupin hän voitti kaudella 2020–2021 ja oli kolmas 2016–2017. Gasser on saavuttanut X Gameseissa big airissa kultaa 2018, 2019 ja 2020 sekä niin hopeaa kuin pronssia 2017. Slopestylessa hän voitti kultaa 2017. == Lähteet == Luokka:Itävaltalaiset lumilautailijat Luokka:Itävaltalaiset olympiavoittajat Luokka:Vuonna 1991 syntyneet Luokka:Elävät henkilöt
Mike Vogel

Michael "Mike" James Vogel (s. 17. heinäkuuta 1979 Pennsylvania, Yhdysvallat) on yhdysvaltalainen näyttelijä ja entinen malli. Hän on näytellyt muun muassa Texasin moottorisahamurhat (2003), Poseidon (2006), Cloverfield (2008), Blue Valentine (2010), Piiat (2011) ja Under the Dome (2013–2015). Vuosina 2011–2012 Vogel näytteli yhden kauden mittaiseksi jääneessä historiallisessa draamasarjassa Pan Am. Vuosina 2013–2015 hän on näytellyt kolme kautta kestäneessä televisiosarjassa Under the Dome, joka perustuu Stephen Kingin samannimiseen romaaniin. == Filmografia == === Elokuvat === Vuosi Nimi Rooli Huomioita 2003 Grind Eric Rivers 2003 Texasin moottorisahamurhat Andy 2005 Neljä tyttöä ja maagiset farkut Eric Richman 2005 Huhupuhetta Blake Burroughs 2006 Poseidon Christian Sanders 2008 Cloverfield Jason "Hawk" Hawkins 2010 Blue Valentine Bobby Ontario 2010 Aivan liian hotti Jack 2011 Piiat Johnny Foote Parhaan näyttelijäkokoonpanon SAG-palkinto Screen Actors Guild Awards 2012 2011 Sinun numerosi? – Kuinka monta on liian paljon? Dave Hansen === Televisio === Vuosi Nimi Rooli Laji Huomioita 2001–2004 Perhe paketissa Dean Piramatti tv-sarja 2011 Pan Am Dean Lowrey tv- sarja 2013–2015 Under the Dome Dale "Barbie" Barbara tv-sarja == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Carolina Márquez

Carolina Márquez on kolumbialais-italialainen, Roomassa asuva elektronisen musiikin artisti. Márquez syntyi Bogotássa, Kolumbiassa. Hän lähti kotimaastaan vuonna 1986 opiskelemaan draamaa Escuela de Arte Dramáticossa Barcelonassa, Espanjassa. Vuonna 1991 hän muutti perheensä kanssa Venetsiaan, missä hän opiskeli moderneja kieliä sekä kirjallisuutta. Márquezin ensimmäinen merkittävä musiikillinen menestys oli kappale ”S.E.X.O.”, jonka hän pääsi esittämään Milanossa 80 000 katsojan edessä. Kappaleesta tuli yleiseurooppalainen klubihitti. Tämän menestyksen myötä hän julkaisi ensimmäisen albuminsa, Más Músican, Do It Yourself- ja Virgin Italy Records -levy-yhtiöiden kanssa. Albumi sisältää viisitoista hänen sanoittamaansa, esittämäänsä ja tuottamaansa kappaletta. Vuonna 2004 Márquez julkaisi G. Hermannin ”Twisted Nerve” -sävellykseen pohjautuvan ”The Killer’s Songin”, josta muodostui hänen ensimmäinen kansainvälinen menestyksensä. Vuonna 2005 julkaistiin sen seuraaja ”The Killer’s Song Vol II”, jonka mukana oli remiksauksia muilta tunnetuilta eurooppalaisilta DJ-artisteilta, kuten The Disco Boysilta. Kappaletta soitettiin paljon Ibizassa. EMI markkinoi kappaletta julkaisun jälkeen Latinalaisessa Amerikassa ja Ultra Records puolestaan Yhdysvalloissa. Seuraajasingle ”Pleasure Ground” oli myös menestys Italiassa sekä muutamissa muissa Euroopan valtioissa. Oltuaan joitakin vuosia tauolla Márquez teki paluun vuonna 2011 kappaleella ”Wicked Wow”. Vuonna 2012 hän julkaisi singlenä kappaleen ”Weekend (Wicked Wow)”. Vuonna 2013 hän julkaisi kappaleen ”Sing La La La”, joka sisältää sampleja Ruki Vverh!:n kappaleesta ”Pesenka” sekä ATC:n kappaleesta ”Around the World (La La La La La)”. Tässä kappaleessa Márquezin kanssa esiintyvät Flo Rida ja Dale Saunders. Siitä tuli jälleen kerran kansainvälinen menestys. ==Diskografia== ===Albumit=== * 2002: Más Música * 2007: Angel De Fuego ===Singlet ja EP:t=== * 1998: ”S.E.X.O.” * 1998: ”Amor Erótico” * 1999: ”Cont@cto” * 2000: ”Super DJ” * 2000: ”Bisex Alarm” * 2001: ”Ritmo” * 2002: ”Discomani” * 2002: ”Más Música” * 2004: ”The Killer’s Song” (soundtrackiltä) * 2005: ”The Killer’s Song Vol. 2” * 2005: ”Pleasure Ground” * 2006: ”Angel De Fuego” * 2011: ”Wicked Wow” * 2012: ”Weekend (Wicked Wow)” (Carolina Márquez vs Jay Kay ft. Lil Wayne & Glasses Malone) * 2013: ”Sing La La La” * 2013: "Get on the floor" (Carolina Márquez ft. Pitbull, Dale Saunders, & Roscoe Umali) ==Lähteet== Luokka:Italialaiset muusikot Luokka:Italialaiset laulaja-lauluntekijät Luokka:Syntymävuosi puuttuu Luokka:Elävät henkilöt
Varsinainen Kiina

Varsinainen Kiina () on länsimaissa ainakin aikaisemmin käytetty nimitys Kiinan historiallisesta ydin­alueesta. Tavallisesti siihen on luettu Kiinan nykyiset alueet Tiibetiä, Xinjiangia, Sisä-Mongoliaa ja Mantšuriaa lukuun ottamatta. Varsinaisen Kiinan pohjoisrajana on vanhastaan pidetty Kiinan muuria. Varsinainen Kiina vastaa käytännössä aluetta, joka kuului Kiinaan Ming-dynastian valtakauden loppuvaiheessa ennen vuotta 1644. Varsinainen Kiina käsittää 18 historiallista maakuntaa. Se jakautuu kahteen pääosaan, Pohjois- ja Etelä-Kiinaan. Kiinan keisari­kunnan aikana sitä nimitettiin myös Sisemmäksi Kiinaksi ja sen ulkopuolisia alueita Ulommaksi Kiinaksi. == Lähteet == == Aiheesta muualla == * Luokka:Kiinan maantiede
Elena Könz

Elena Könz (s. 12. syyskuuta 1987) on sveitsiläinen lumilautailija ja maailmanmestari, joka kilpailee enimmäkseen slopestylessa. Lumilautailun maailmancupissa Könz kilpaili ensimmäisen kerran Copper Mountainissa tammikuussa 2013 sijoittuen slopestylessa neljänneksi. Joulukuussa 2013 hän sijoittui samassa paikassa käydyssä kilpailussa kolmanneksi saavuttaen ensimmäisen palkintokorokesijoituksensa. Könz kilpaili naisten slopestylessa Sotšin talviolympialaisissa 2014 sijoittuen yhdeksänneksi. Lumilautailun maailmanmestaruuskilpailuissa Kreischbergissä 2015 hän voitti kultaa big airissa. == Lähteet == * === Viitteet === == Aiheesta muualla == *Elena Könzin kotisivut Luokka:Sveitsiläiset lumilautailijat Luokka:Vuonna 1987 syntyneet Luokka:Elävät henkilöt
Nikolai Duhonin

Nikolai Nikolajevitš Duhonin (; 13. joulukuuta (J: 1. joulukuuta) 1876 – 3. joulukuuta (J: 20. marraskuuta) 1917 Mogiljov)Nikolay Nikolayevich Dukhonin Encyclopædia Britannica Online Academic Edition. Viitattu 6.2.2014. oli venäläinen kenraali, joka toimi komentajana ensimmäisessä maailmansodassa ja vanhan keisarillisen armeijan viimeisenä ylipäällikkönä parin viikon ajan lokakuun vallankumouksen jälkeen marraskuussa 1917. Maailmansodan alkaessa vuonna 1914 Duhonin toimi everstinä Venäjän pääesikunnassa. Vuonna 1915 hänet ylennettiin kenraalimajuriksi ja nimitettiin 8. armeijan päämajoitusmestariksi. Seuraavana vuonna hän yleni lounaisrintaman armeijaryhmän päämajoitusmestariksi ja vuonna 1917 saman armeijaryhmän esikuntapäälliköksi.Nordisk familjebok, täydennysosa (1923), s. 405 Runeberg.org. Viitattu 6.2.2014. 40-vuotias Duhonin oli yksi armeijan nuorimpia kenraaleita, kun Venäjän väliaikainen hallitus nimitti hänet syyskuussa 1917 päämajan esikuntapäälliköksi Kornilovin kapinan jälkitunnelmissa. Bolševikkien kaapattua vallan ja vastavallankumouksellisen kapinan epäonnistuttua väliaikaisen hallituksen johtaja Aleksandr Kerenski nimitti viimeisenä toimenpiteenään Duhoninin ylipäälliköksi ennen kuin pakeni itse 13. marraskuuta (31. lokakuuta). Duhonin yritti ottaa puolueettoman asenteen suhteessa uuteen bolševikkihallintoon ja pitää rintaman kasassa. Jo 20. (7.) marraskuuta V. I. Leninin johtama kansankomissaarien neuvosto kuitenkin määräsi hänet sopimaan tulitauosta saksalaisten kanssa rauhanneuvotteluiden käynnistämiseksi. Duhonin kieltäytyi, joten Lenin ilmoitti 22. (9.) marraskuuta hänen olevan erotettu ja nimitti aliluutnantti Nikolai Krylenkon uudeksi ylipäälliköksi hänen tilalleen.Nikolai Dukhonin Firstworldwar.com. Viitattu 6.2.2014. Duhonin suunnitteli estävänsä Krylenkoa tulemasta päämajakaupunki Mogiljoviin, mutta hän ei saanut tähän tarkoitukseen enää mistään joukkoja. Kun Krylenko saapui Mogiljoviin 2. joulukuuta (19. marraskuuta) kolmentuhannen bolševikeille uskollisen sotilaan kanssa, Duhonin ei paennut vaan päätti antautua, joten hänet pidätettiin. Kun häntä seuraavana päivänä oltiin viemässä siirrettäväksi Pietariin, joukko vihaisia sotilaita ja matruuseja raahasi hänet ulos junasta ja lynkkasi kuoliaaksi pistimillä. Syynä vihaan oli ilmeisesti se, että Duhonin oli laskenut vapaaksi Kornilovin kapinaa johtaneet kenraalit Lavr Kornilovin, Anton Denikinin ja Aleksandr Lukomskin, jotka olivat olleet vankeina Byhovissa.Antony Beevor: Venäjän vallankumous ja sisällissota, s. 139 (suom. Markku Päkkilä). WSOY, Helsinki 2022. Alkuteos Russia – Revolution and Civil War 1917–1921. Krylenko yritti turhaan estää Duhoninin lynkkauksen, sillä hän olisi halunnut tämän tuomittavaksi sotaoikeudessa. ==Lähteet== Luokka:Venäläiset kenraalit Luokka:Venäläiset henkirikosten uhrit Luokka:Vuonna 1876 syntyneet Luokka:Vuonna 1917 kuolleet
Spencer O’Brien

Spencer O’Brien (s. 2. helmikuuta 1988 Alert Bay, Brittiläinen Kolumbia) on kanadalainen lumilautailija. Hän kilpaili uransa alussa halfpipessa, mutta vaihtoi lajikseen slopestylen. Stonehamin MM-kilpailuissa 2013 O’Brien voitti kultaa slopestylessa. Lumilautailun maailmancupissa O’Brien kilpaili ensimmäisen kerran Copper Mountainissa tammikuussa 2013 sijoittuen slopestylessa kahdeksanneksi. Winter X Gameseissa O’Brien on saavuttanut kaksi kertaa hopeaa ja kaksi kertaa pronssia. Hän teki olympiadebyyttinsä Sotšissa 2014 sijoittuen slopestylessa 12:nneksi. == Lähteet == Luokka:Kanadalaiset lumilautailijat Luokka:Vuonna 1988 syntyneet Luokka:Elävät henkilöt
Jamie Anderson

Jamie Anderson (s. 13. syyskuuta 1990 South Lake Tahoe) on yhdysvaltalainen lumilautailija, joka kilpailee enimmäkseen slopestylessa. Vuonna 2014 hän voitti ensimmäistä kertaa olympialajina järjestetyn slopestylen kultaa Sotšin olympialaisissa. Hän voitti samassa lajissa kultaa myös Pyeongchangissa 2018. Hän saavutti vuoden 2018 olympialaisissa lisäksi hopeaa Big Airissa. Anderson on saavuttunut MM-kilpailujen slopestylessa hopeaa 2021 ja pronssia 2019 sekä sijoittunut Big Airissa seitsemänneksi 2021. Lumilautailun maailmancupissa Anderson kilpaili ensimmäisen kerran Cardronassa elokuussa 2009 sijoittuen half-pipessa 13:nneksi. Ensimmäisen voittonsa hän saavutti toisessa maailmancupin osakilpailussaan, Copper Mountainin slopestylekilpailussa tammikuussa 2013. Toisen voittonsa hän saavutti Cardronassa elokuussa 2013. Hän on voittanut kaikkiaan 11 maailmancupin osakilpailua sekä sijoittunut kerran toiseksi ja kolmanneksi. Hän voitti slopestylen maailmancupin kokonaiskilpailun kausilla 2015–2016 ja 2016–2017 sekä sijoittui toiseksi kaudella 2012–2013. Big Airin cupin hän voitti kaudella 2015–2016. Anderson on saavuttanut X Gamesien slopestylessa kultaa 2007, 2008, 2012, 2013, 2018, 2020 ja 2021, hopeaa 2010, 2013, 2014, 2015, 2016, kahdesti 2017 ja kerran 2022 sekä pronssia 2006 ja 2011. Big Airissa hän on saanut kultaa 2021, hopeaa 2022 sekä pronssia 2018 ja 2019 == Lähteet == == Aiheesta muualla == *Jamie Andersonin kotisivut Luokka:Yhdysvaltalaiset lumilautailijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Karly Shorr

Karly Piper Shorr (s. 18. toukokuuta 1994) on yhdysvaltalainen lumilautailija, joka kilpailee enimmäkseen slopestylessa. Nuorten MM-kilpailuissa Valmalencossa huhtikuussa 2011 Shorr sijoittui slopestylessa pronssille. Lumilautailun maailmancupissa Shorr kilpaili ensimmäisen kerran Copper Mountainissa tammikuussa 2013 sijoittuen slopestylessa 11:nneksi. Parhaimmillaan hän on sijoittunut maailmancupissa yhdeksänneksi Cardronan slopestylekilpailussa elokuussa 2013. Shorr kilpaili naisten slopestylessa Sotšin talviolympialaisissa 2014, jossa hän selvisi finaaliin asti. Finaalissa Shorr sijoittui kuudenneksi pisteillä 75,00. == Lähteet == Luokka:Yhdysvaltalaiset lumilautailijat Luokka:Vuonna 1994 syntyneet Luokka:Elävät henkilöt
Kobisistaatti

Kobisistaatti on lääke, joka tehostaa muiden HIV-lääkkeiden vaikutusta. Sillä itsellä ei ole vaikutusta HI-virukseen, mutta elvitegraviiri-nimisen integraasinestäjän vaikutusaika pitenee kun sitä otetaan kobisistaatin kanssa. Stribild (pdf) == Lähteet == == Aiheesta muualla == *Kyoto Encyclopedia of Genes and Genomes (KEGG): Cobicistat *ChemBlink: Cobicistat Luokka:Viruslääkkeet Luokka:AIDS
Arthur Currie

Arthur William Currie (5. joulukuuta 1875 Napperton, Ontario – 30. marraskuuta 1933 Montreal)Arthur William Currie Encyclopædia Britannica Online Academic Edition. Viitattu 6.2.2014. oli kanadalainen kenraali, joka toimi ensimmäisessä maailmansodassa Euroopassa sotineiden kanadalaisten joukkojen komentajana 1917–1918. Hän oli ensimmäinen kanadalainen, joka on saanut täyden kenraalin sotilasarvon. Currie työskenteli alkujaan opettajana ja sen jälkeen liikemiehenä Victoriassa. Hän värväytyi vapaaehtoisena miliisijoukkoihin ja yleni rivimiehestä tykistön everstiluutnantiksi maailmansotaa edeltäneinä vuosina. Juuri ennen sodan alkua hän oli joutumassa kiinteistökauppojensa vuoksi vararikkoon ja syytteeseen kavalluksesta, mutta joukko ystäviä pelasti hänet.Sir Arthur Currie Firstworldwar.com. Viitattu 6.2.2014. Vaikka Currien sotilaskoulutus oli vähäinen, hänet nimitettiin pataljoonankomentajaksi ensimmäiseen kanadalaiseen joukko-osastoon, joka lähetettiin syksyllä 1914 sotimaan brittijoukkojen rinnalle länsirintamalle. Sodan aikana hän yleni tasaisesti. Talvella 1914–1915 hän toimi prikaatinkomentajana ja ansioitui varsinkin toisessa Ypresin taistelussa, jossa saksalaiset käyttivät ensimmäisen kerran taistelukaasua aseena. Sen jälkeen hän oli 1915–1916 divisioonankomentajana ja näytti jälleen kykynsä Vimyn harjanteen taistelussa, jonka menestyksekäs hyökkäys oli pitkälti hänen suunnittelemansa. Heinäkuussa 1917 kenraaliluutnantiksi ylennetty Currie nimitettiin neljää divisioonaa käsittäneiden kanadalaisten joukkojen komentajaksi brittiläisen kenraali Julian Byngin tilalle. Currien komentamat kanadalaiset saavuttivat menestystä kolmannessa Ypresin taistelussa ja etenivät sodan viimeisten kuukausien aikana voitosta voittoon. Currien tahdon mukaisesti kanadalaiset joukot säilytettiin sodan aikana yhtenäisenä taisteluryhmänä. Vaikka brittien sodanjohto arvosti tehokkaana komentajana pidettyä Currieta, omien joukkojensa parissa hänellä oli huonompi maine, sillä hänen sanottiin pitävän etäisyyttä miehiinsä ja johtavan taisteluita kaukaa rintaman takaa. Currie lyötiin ritariksi vuonna 1917 ja hänelle myönnettiin monia korkeimmista ansiomerkeistä. Maailmansodan jälkeen hän toimi Kanadan miliisijoukkojen ylitarkastajana ja yleni Kanadan armeijan ensimmäiseksi kenraaliksi. Vuodesta 1920 hän toimi kuolemaansa asti Montrealissa toimivan McGill-yliopiston rehtorina ja kanslerina. ==Lähteet== ==Aiheesta muualla== Luokka:Kanadalaiset ensimmäisen maailmansodan sotilaat Luokka:Kanadalaiset kenraalit Luokka:Vuonna 1875 syntyneet Luokka:Vuonna 1933 kuolleet
Satakunnan käräjäoikeus

Satakunnan käräjäoikeus on Vaasan hovioikeuspiiriin kuuluva käräjäoikeus, jonka tuomiopiiriin kuuluu Satakunnan maakunta. Satakunnan käräjäoikeus syntyi vuoden 2010 alussa, kun Porin ja Rauman käräjäoikeudet ja Ikaalisten käräjäoikeuden läntisimmät kunnat eli Honkajoki, Jämijärvi, Kankaanpää ja Karvia liittyivät valtioneuvoston antamalla asetuksella yhdeksi kokonaisuudeksi. Satakunnan käräjäoikeuden kanslia sijaitsee Porissa ja käräjäoikeudella on istuntosalit Porissa ja Raumalla. Kokemäen sivukanslian toiminta on lakannut 31.12.2009 ja Rauman kanslia on lakannut 1.1.2016 alkaen. == Lähteet == Luokka:Satakunta Luokka:Suomen käräjäoikeudet
Jamie Nicholls

Jamie Nicholls (s. 21. heinäkuuta 1993) on brittiläinen lumilautailija, joka kilpailee enimmäkseen slopestylessa. Stonehamin MM-kilpailuissa 2013 Nicholls sijoittui slopestylessa 14:nneksi. Lumilautailun maailmancupissa Nicholls kilpaili ensimmäisen kerran Lontoossa lokakuussa 2008 sijoittuen big airissa 71:nneksi. Ensimmäiset maailmancupin pisteensä hän saavutti vuotta myöhemmin samassa paikassa oltuaan 27:s. Kymmenen parhaan joukkoon hän sijoittui ensimmäisen kerran Lontoon big air -kilpailussa lokakuussa 2010 oltuaan seitsemäs. Seuraavana vuonna hän sijoittui samassa kilpailussa neljänneksi saavuttaen uransa parhaan sijoituksen maailmancupissa. == Lähteet == == Aiheesta muualla == *Jamie Nichollsin kotisivut Luokka:Brittiläiset lumilautailijat Luokka:Vuonna 1993 syntyneet Luokka:Elävät henkilöt
Etelä-Savon käräjäoikeus

Etelä-Savon käräjäoikeus on Itä-Suomen hovioikeuspiiriin kuuluva käräjäoikeus, joka muodostaa Etelä-Savon tuomiopiirin. Etelä-Savon käräjäoikeus syntyi vuoden 2010 alussa, kun Mikkelin, Pieksämäen ja Savonlinnan käräjäoikeudet yhdistyivät valtioneuvoston asetuksella yhdeksi kokonaisuudeksi. Käräjäoikeuden kanslia sijaitsee Mikkelissä. Lisäksi Savonlinna toimii istuntoipaikkakuntana.http://www.oikeus.fi/6033.htm Etelä-Savon käräjäoikeuden laamannina toimii Marja Virtanen. == Lähteet == Luokka:Etelä- Savo Luokka:Suomen käräjäoikeudet
Maxime Dufour-Lapointe

Maxime Dufour-Lapointe (s. 9. helmikuuta 1989 Montreal, Quebec) on kanadalainen freestylehiihtäjä, joka kilpailee kumparelaskussa. Freestylehiihdon MM-kilpailuissa Inawashirossa vuonna 2009 Dufour-Lapointe sijoittui 18:nneksi parikumparelaskussa. Sotšin olympialaisissa 2014 hän oli kumparelaskussa kahdestoista. Kreischbergin MM-kilpailuissa 2015 hän sijoittui kumparelaskussa neljänneksi ja parikumparelaskussa yhdeksänneksi. Freestylehiihdon maailmancupissa Dufour-Lapointe kilpaili ensimmäisen kerran Apexissa helmikuussa 2007 sijoittuen kumparelaskussa 20:nneksi. Kymmenen parhaan joukkoon hän sijoittui ensimmäisen kerran Mariánské Lázněn kumparelaskussa maaliskuussa 2008 oltuaan kuudes. Kolmen parhaan joukkoon hän sijoittui ensimmäisen kerran Deer Valleyn kumparelaskussa tammikuussa 2014 oltuaan kolmas. Hän oli samalla kaudella kolmas myös Inawashiron kumparelaskussa ja La Plagnen parikumparelaskussa. Hän sijoittui kumparelaskun maailmancupin pisteissä neljänneksi kaudella 2013–2014. Hänen siskonsa Justine ja Chloé ovat myös kumparelaskijoita. == Lähteet == == Aiheesta muualla == *Virallinen sivusto Luokka:Kanadalaiset freestylehiihtäjät Luokka:Vuonna 1989 syntyneet Luokka:Elävät henkilöt
Justine Dufour-Lapointe

Justine Dufour-Lapointe (s. 25. maaliskuuta 1994 Montreal, Quebec) on kanadalainen freestylehiihtäjä, joka kilpailee kumparelaskussa. Dufour- Lapointe voitti Sotšin talviolympialaisissa 2014 kultaa kumparelaskussa siskonsa Chloén sijoittuessa hopealle. Hän voitti kumparelaskun maailmanmestaruuden Kreischbergissä 2015 ja sai samoissa kilpailuissa hopeaa parikumpareissa. MM-kilpailuissa Vossissa vuonna 2013 Dufour-Lapointe saavutti pronssia kumparelaskussa. Parikumparelaskussa hän sijoittui 15:nneksi. Vuonna 2017 Sierra Nevadassa hän saavutti kumpareissa pronssia. Freestylehiihdon maailmancupissa Dufour-Lapointe kilpaili ensimmäisen kerran Rukalla joulukuussa 2010 sijoittuen kumparelaskussa viidenneksi. Kolmen parhaan joukkoon hän sijoittui ensimmäisen kerran seuraavassa osakilpailussaan Meribelissa joulukuussa 2010 oltuaan parikumparelaskussa kolmas. Ensimmäisen maailmancupin voittonsa hän saavutti tammikuussa 2011 Mont Gabrielin parikumpareissa. Yhteensä hän on voittanut urallaan yhdeksän maailmancupin osakilpailua, kuusi kumparelaskussa ja kolme parikumparelaskussa. Hänen siskonsa Maxime ja Chloé ovat myös kumparelaskijoita. == Lähteet == == Aiheesta muualla == *Virallinen sivusto Luokka:Kanadalaiset freestylehiihtäjät Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Russian Government Cup 2008

Russian Government Cup 2008 oli Venäjällä järjestetty jääpalloturnaus. Se pelattiin Novosibirskissa 5.–7. joulukuuta 2008. Turnaukseen osallistui viisi joukkuetta neljästä maasta. == Alkusarjan taulukko == Joukkue O V T H Maalit Pts 4 3 1 0 22–4 7 4 2 2 0 23–1 6 Venäjä 2 4 2 1 1 15–9 5 4 1 0 3 8–20 2 4 0 0 4 1–35 0 == Ottelu 3. sijasta == Tulos Venäjä 2 5–3 (2-2) == Loppuottelu == Tulos 3–2 (0-1) ==Lähteet== * Bandysidan Luokka:Vuoden 2008 jääpallo Luokka:Novosibirskin urheilu
Päijät-Hämeen käräjäoikeus

Päijät-Hämeen käräjäoikeus on yksi Suomen käräjäoikeuksista, ja se sijaitsee Lahdessa. Päijät-Hämeen käräjäoikeus kuuluu Itä-Suomen hovioikeuden tuomiopiiriin ja sen toimialueeseen kuuluvat Lahden lisäksi Asikkala, Hartola, Heinola, Hollola, Iitti, Kärkölä, Orimattila, Padasjoki ja Sysmä. Päijät- Hämeen käräjäoikeudessa työskentelee noin 65 henkilöä, ja sen laamannina toimii Juha Kolu. == Historia == Orimattilan käräjäoikeus lakkautettiin vuonna 2007, jolloin sen tuomiopiiriin kuuluneet Artjärvi, Orimattila ja Pukkila liitettiin Lahden käräjäoikeuden tuomiopiiriin. Vuonna 2008 lakkautettiin myös Heinolan käräjäoikeus, jonka tuomiopiiriin kuuluneet Heinola, Hartola ja Sysmä siirtyivät Lahden käräjäoikeuden tuomiopiiriin. Heinolan oikeustaloon jäi kuitenkin Lahden käräjäoikeuden sivukanslia ja istuntopaikka. Vuonna 2010 Lahden käräjäoikeus muuttui Päijät-Hämeen käräjäoikeudeksi. Heinolan oikeustalo lakkautettiin vuonna 2015, jolloin Päijät-Hämeen käräjäoikeuden toiminta siirtyi täysin Lahteen. == Lähteet == Luokka:Suomen käräjäoikeudet Käräjäoikeus Luokka:Lahti
Adler Arena

Adler Arena () on vuonna 2012 käyttöön avattu entinen pikaluisteluhalli Sotšissa, Venäjällä. Se sijaitsee keskellä Sotšin olympiapuistoa. Adler Arenalla oli 400 metriä pitkä luistelurata, joka täytti kansainväliset vaatimukset. Areenalla käytiin vuoden 2014 talviolympialaisten pikaluistelukilpailut. Olympialaisten jälkeen areena oli tarkoitus muuttaa messuhalliksi. Ennen olympialaisia Adler Arenalla kilpailtiin Venäjän pikaluistelun mestaruuskisat sekä Yleisluistelun maailmanmestaruuskilpailut vuonna 2012. ==Lähteet== ==Aiheesta muualla== Luokka:Sotši Luokka:Talviolympialaiset 2014
Antti Samuli Korhonen

Antti Samuli Korhonen (s. 1950) on suomalainen tekniikan tutkija. Hän on ollut vuodesta 1988 Teknillisen korkeakoulun metalliopin professori. Hän on tutkinut metallien muokkausta ja lämpökäsittelyä.WSOY Iso Tietosanakirja 4. osa, s. 432, WSOY 1995 == Lähteet == Luokka:Suomalaiset insinöörit Luokka:Vuonna 1950 syntyneet Luokka:Elävät henkilöt Luokka:Teknillisen korkeakoulun professorit Luokka:Suomalaiset professorit